Diari Oficial de la Generalitat Valenciana


Sumari del DOGV 9621, del 20-06-2023 (2023/6896)

Extracte de la Resolució de 15 de juny de 2023, de la Direcció General d'Agricultura, Ramaderia i Pesca, per la qual es convoquen ajudes a les agrupacions de defensa sanitària ramaderes per a l'exercici 2023.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9621

Data del DOGV
:   20-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/6896


Data del document
:   15-06-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Extracte

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

Extracte de la Resolució de 15 de juny de 2023, de la Direcció General d'Agricultura, Ramaderia i Pesca, per la qual es convoquen ajudes a les agrupacions de defensa sanitària ramaderes per a l'exercici 2023. [2023/6896]  
BDNS (identif.): 703469.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/703469  
  
Primer. Beneficiaris  
Agrupacions de defensa sanitària ramaderes de la Comunitat Valenciana (ADSG), oficialment reconegudes per l'òrgan competent en matèria de ramaderia amb anterioritat a l'1 de gener de l'any corresponent a la convocatòria d'ajuda, que complisquen els requisits que es preveuen en l'article 2 de l'Ordre 15/2023, de 24 de maig i que estiguen inscrites en el Registre nacional d'agrupacions de defensa sanitària ramaderes amb anterioritat al començament del termini de presentació de sol·licituds.  
  
Segon. Objecte  
Convocar per a l'exercici 2023 les ajudes destinades a la compensació dels costos de les actuacions de prevenció, control, lluita o erradicació de malalties dels animals presents i, en un futur, emergents, que realitzen les ADSG en execució del programa sanitari mínim o comú i dels programes sanitaris específics aprovats en el pla anual zoosanitari (d'ara en avant PAZ).  
  
Tercer. Bases reguladores  
Ordre 15/2023, de 24 de maig, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableix el procediment de concessió i pagament de les ajudes destinades a les agrupacions de defensa sanitària ramaderes (DOGV 9606, 30.05.2023).  
  
Quart. Quantia  
Import global màxim: 847.000 €.  
  
Cinqué. Termini de presentació de sol·licituds  
El termini de presentació de les sol·licituds serà de 15 dies hàbils a comptar de l'endemà de la publicació de l'extracte de la convocatòria en el Diari Oficial de la Generalitat Valenciana.  
  
Sisé. Data límit justificació  
El termini de justificació de les inversions per a la convocatòria de l'exercici 2023 finalitza el dia 20 d'octubre de 2023.  
  
València, 15 de juny de 2023.- El director general d'Agricultura, Ramaderia i Pesca: Antonio Quintana Martínez.